b'\n_START_ARTICLE_\nPolitiforbundet\n_START_PARAGRAPH_\nPolitiforbundet er en dansk fagforening som organiserer ansatte i politiet. Foreningen hadde i januar 2012 11\xc2\xa0777 medlemmer._NEWLINE_Politiforbundet har sin historie tilbake til 1902 og regner seg som verdens eldste politifaglige organisasjon. I sin n\xc3\xa5v\xc3\xa6rende form ble Politiforbundet dannet i 1998/1999 gjennom en sammensl\xc3\xa5ing av Dansk Politiforbund (stiftet 1902), Dansk Kriminalpolitiforening (stiftet 1920) og Politiets og Domstolenes Tjenestemandsforening._NEWLINE_Foreningen har til form\xc3\xa5l \xc3\xa5 ivareta medlemmenes faglige, sosiale og \xc3\xb8konomiske interesser. Den er medlem av Centralorganisationen af 2010._NEWLINE_Medlemsbladet Dansk Politi utkommer 10 ganger \xc3\xa5rlig._NEWLINE_Formann er Peter Ibsen.'